- Bocs a késésért. Elhúzódott a munka. - A lényeg, hogy itt vagy.
Éhen halok. Remélem, tényleg olyan jó a hely.
Köszönöm.
Uram, hölgyem, erre tessék.
Láttad, hogy nincs itt senki?
Talán korán érkeztünk.
RJ, mi folyik itt?
Emma Rose Winslow, életem szerelme,
leszel a feleségem?
Biztos vagy benne?
Amint megláttalak, tudtam, hogy egymásnak teremtettek minket.
Úgyhogy igen.
Ezt nem tudom elhinni.
Ez igent jelent?
- Igen. - Igen?
Igen!
Gratulálunk!
Egészségünkre!
Várj!
Mi a baj?
Az anyám.
Úristen! Hogy fogom elmondani neki?
Biztos nem lesz gond.
Tud rólunk, nem?
Oké. Csak nem lesz olyan nehéz.
Mi? Ez komoly?
Nem! Szó sem lehet róla!
Fogom a kutatásomat, az adatokat, a csapatomat,
és átmegyünk a Johns Hopkinsra. Dehogyis.
Nem blöffölök.
Dehogynem.
A genetikai kutatásunk megváltoztatta
a karcinogén folyamatokról alkotott képünket, ugye, egyetért?
Állj! Nem maga.
Kevesebb hővel. Fülkében.
Nézze, arra célzok, hogy a kutatásunk korszakalkotó,
ráadásul már most életeket mentünk vele.
Jó.
Örülök, hogy ismét egyetértünk. Minden jót.
Nos, egy újabb évre finanszíroznak minket.
És a héten már nem akarok több problémát.
Köszönjük, dr. Winslow!
- Emmie! - Szia, anya!
Azt hittem, csak holnap jössz.
Gondoltam, megleplek, és hamarabb jövök.
Mert...
Miért?
Mert nagyon hiányoztál!
Jaj, kicsim! Te is nagyon hiányoztál, Emmie cica!
- Anya, ne hívj így! - Mindig a kiscicám leszel.
Kajáljunk, és menjünk haza dumcsizni!
- Jó ötlet. - Oké.
Azt hittem, sosem lesz vége ennek az évnek.
Veszélybe került a finanszírozásunk, a kislányom elment a távoli Londonba,
és a Discovery Channelnél gyakornokoskodott.
- Discovery Resort. - Nem azt mondtam?
Hasonlót.
Anya, mondani akarok valamit. Egy nagyon nagy hírt.
Ugye nem ajánlottak munkát Londonban?
- Nem, nem ajánlottak. - Hála az égnek!
Persze szuper lenne, ha ajánlottak volna,
de nem tudom, mihez kezdenék, ha végleg elköltöznél.
Olyan üres nélküled a ház!
És most, hogy visszajöttél, ki tudja, hátha mégis elmész valami mesterképzésre.
Pont erről akartam beszélni veled.
Nem keresek munkát, és mesterképzésre sem megyek.
Saját vállalkozásom lesz.
Vállalkozni akarsz?
Emlékszel az Instámra, amit elsőben indítottam?
- Igen. - Utána nem sokat foglalkoztam vele.
De egy tanácsadó segített átalakítani.
Meséltem róla.
Aki az apjával dolgozik.
- RJ. - Igen, RJ.
Azt mondta, mutassam be a Discovery marketingeseinek,
mert promózhatnám a luxusüdülőiket. Meg is csináltam.
És hat számjegyű összeggel szponzorálnának.
- El tudod hinni? - Akkor ez az új munkád?
A cég márkanagykövete?
Tudom, hogy ez nem mesterképzés,
de ezzel akarok foglalkozni.
- Emma, szuperül hangzik. - Komolyan mondod?
Igen. És otthonról dolgozhatsz.
Az szerintem nem fog működni.
Dehogynem. A korodbeliek mind ezt csinálják.
- Irodává alakítjuk a vendégszobát. - Anya!
De ott elromlott a redőny.
- Vagyis nem, csak a zsinór... - Anya!
Ez meg micsoda?
Egy jegygyűrű.
Miért van jegygyűrűd?
Azért, mert eljegyeztek.
Eljegyeztek?
- Kicsoda? - RJ.
Nem, dehogyis.
Ha eljegyeztek volna, akkor én, az anyád, tudnék róla.
Csak pár napja történt. Úgy gondoltam, jobb lenne személyesen elmondani, és...
És?
És nem akartam, hogy kritizálni kezdd, mielőtt még tényleg eldönteném.
Ez nem korrekt. Nagyon nyitott személyiség vagyok.
Biztos kedvelném ezt a pasit, akinek egy monogram a neve,
ha többet meséltél volna róla.
Ezt próbálom, amióta megérkeztem.
Na jó. Tudom, hogy hirtelen jött,
de ha érzi az ember, akkor érzi.
Egymásnak teremtettek minket.
Nem tudom elképzelni az életemet nélküle.
Ha te boldog vagy, akkor én is.
Akkor miért vagy a sírás határán?
Nem fogok sírni. Kiválasztottátok már az időpontot?
- Jövő hónapban lesz. - Jövő hónapban?
Na várj! Ugye nem...
Anya!
Em! Csak arra célzok, hogy minek ez a sietség?
Nem sietünk. Ez egy lehetőség.
A Discovery állja az egész esküvőt a thaiföldi Anantara Hotelben, Phuketben.
Még az Ocean Institute-nak is adakozni fognak miattam.
Csak mindig azt hittem, együtt tervezzük majd az esküvődet.
Beszállhatsz. Holnap a vendéglistán dolgozunk.
- De nem lehetnek sokan. - És Janice néni?
Persze hogy ő jöhet. Ha megígéred, hogy jól viselkedtek.
Én megígérem.
Akkor nincs harag?
Nincs.
Figyelj!
Ha apukád itt lenne,
azt mondaná, ez az RJ nagy mázlista, hogy egy ilyen lányt vehet feleségül.
Jó lenne... tudod.
Igen. Jó lenne.
Akkor hát Phuketbe utazunk.
A MENYASSZONY ANYJA
Janice néni!
Szia! Nézzenek oda! A leendő feleség.
És te is itt vagy.
A leendő nagyi.
- Még korai. - Ja.
- Csak örömanya, jó? - Emma Winslow, igaz?
Igen, én vagyok.
Ön pedig...
Harley Ray, szolgálatukra. Elviszem a bőröndjét.
Ejha, Emma! Tökéletes helyet választottál az esküvőhöz.
Igen. Nincs még egy ilyen hely.
Nyaralni jöttem ide 32 éve, és örökre itt maradtam.
Elviszem a szobájába.
Tetszik a látvány.
Tudnád legalább tettetni a felnőttes viselkedést?
Még sosem ültem Harley-n.
Na jó.
Em!
RJ!
Szia!
RJ, bemutatom Janice nénit.
- Helló! - És az anyámat.
Nagyon örülök, hogy végre megismerhetem, dr. Winslow.
Szólíts Lanának! És szerintem már hagyhatjuk a kézfogást, nem?
De.
Csak szeretném elmondani, hogy mindennél jobban szeretem a lányát,
és ígérem, hogy mindig vigyázni fogok rá.
Ajánlom is, ha jót akarsz magadnak.
- Megjött. - Szia! Scott vagyok.
Bemutatom...
Scott Jackson?
- Tényleg te vagy az? - Lana?
Úristen! De jó, hogy látlak!
- És én? - Te jó ég! Janice Bowen!
Atyaisten!
Ezt el sem hiszem.
Clay, te is itt vagy?
Mi?
Igen, Scottyval egy éve összeházasodtunk.
Gyertek! Öleljetek meg!
Mi? Ti mind ismeritek egymást?
- Igen. A Stanfordról. - Bizony.
- Miket mesélhetnénk. - De nem fogunk.
És honnan ismeritek RJ-t?
Ő az unokaöcsém.
Igen. Will fia.
Will Jackson fia.
Igen.
Will Jackson, a bátyád, aki az én...
Jaj, ne!
Halihó! Úgy látom, mindenki megjött.
Te pedig biztosan az öröm...
Szent ég! Lana?
Mi? Ti ismeritek egymást?
- Ja. - Hát...
Igen. Ismerjük.
- Kicsit. - Azta! Helló!
Há-lló!
Azaz helló,
ami a felnémet „hallo” szóból ered.
Várjunk csak! Te vagy Emma anyja?
Valaki elárulná, mi folyik itt?
Réges-régen az egyetemen az apád és Emma anyukája együtt jártak.
- Mi? - Viccelsz?
Nem volt komoly.
Komolyan mondod?
Pontosan mi történt köztetek?
Tudod, milyenek az egyetemi románcok.
Nem működött a dolog.
- És így volt jobb. - Örülök, hogy ezt mondod.
Ez az igazság.
Akkor jó.
Vacsorázzunk együtt négyesben, hogy megismerjük egymást!
Vagy újra megismerjük egymást.
Jó, de ha RJ a féltestvérem, akkor az esküvő lefújva.
A vacsora jó ötlet.
Mivel mindenkinek programja lesz, jöjjön régi barátunk, Don Julio!
Mindig is csíptem a latin pasikat.
Én is.
- Látom, ez közös vonás. - Jó.
- Menjünk a szobánkba! - Szuper ötlet. Mutasd az utat!
Jó.
- Hadd vigyem én! - Nem kell. Elbírom.
Úristen!
- Fogd a kezem! - Gyere!
Ugye milyen jók az esküvők?
TENGERPART VILLÁK
Most komolyan! A világ összes férfija közül
pont annak a fiába kellett belezúgnia,
aki kitépte és megtaposta a szívemet.
Vehetjük a sors kezének.
Sors? A fenéket!
Fenékről jut eszembe. Valljuk be! Will jól néz ki.
Nem tűnt fel.
Hogyhogy nem?
Egy napot sem öregedett. Gyönyörű.
Tutira direkt rántott be a vízbe.
Csodálkozol rajta?
Van törölköző odakint?
- Nem látok. - Biztos elfelejtkeztek róla.
- Hozok neked. - Kösz!
Egyébként kifaggattam Scottot Will exéről.
Nem akarom tudni.
Egyedül jött?
Nem akarom tudni.
Dehogynem. És igen, egyedül.
Na szóval. Kevesebb mint két évig voltak házasok.
RJ születése után elhagyta Willt.
Ausztráliába ment keresni önmagát. Láthatóan nem találta.
Ezért hát nem is fog jönni az esküvőre.
Jaj de kár!
- Ennyi a hozzáfűznivalód? - Mit kéne mondanom?
Hogy milyen szomorú, hogy RJ anya nélkül nőtt fel?
Egy agglegény apa
és az egymást váltó szexi barátnők mellett?
Jó, értem én. Adod a lazát, de szexi ruciba öltözöl. Tetszik.
Hadd lássa, miről maradt le, és hogy teszel rá!
Totál félreérted.
Ismerlek, Lana, és ha nem akarsz visszavágni neki,
akkor más vagy, mint hittem.
Csak úgy éljük túl Will-lel ezt a hetet,
ha őszintén kimondjuk, milyen kínos ez az egész.
El kell ismerni magyarázkodás és a múlt felhánytorgatása nélkül. Ennyi.
Jó. Van még egy óra a vacsoráig,
és Willé a 121-es villa.
Igen.
Igen!
- Igen! - Igen!
Jó, tisztázzuk a dolgot egyszer és mindenkorra.
- Jó. - Ejha!
Tudod, csodálkozom rajta, hogy milyen jól kezelem a dolgot.
Én is. Csodásan nézel ki.
Will!
Találtál törölközőt?
Hogy mondtad?
Gyere be! Már kellene.
Szia!
- Mit csinálsz itt? - Mi? Te hívtál be.
- Azt hittem, Scott vagy. - Ugyan miért?
Miért vagy még itt?
Jó. Elmegyek.
Bocsánat.
- Elnézést. - Nem baj.
- Hagyd! - Szia!
Jókor jössz.
Ez nem igaz.
- Istenem! - Hasonlított az öregemre.
Csúnya baba voltam. Most már beismerheted.
- Remélem, nem késtem el. - Nem. Most jöttünk.
- Szuper. Erre semmi szükség. - Megszokás.
Tényleg nem szükséges.
Anya, ülj le!
Jó. Csak ne csináljatok jelenetet!
- Senki nem csinál jelenetet, csak te. - Jó.
- Jól vagy? - Igen.
Maradt még kilenc.
Will! Szeretnék elnézést kérni a villádban történtekért.
Inkább felejtsük el!
Mi történt a villádban?
Megzavartam az apádat zuhanyzás közben.
- Mit csináltál? - Nem nyitottam rá.
- Nyitva volt az ajtó. - A zuhanyzóé?
Nem! A villa ajtaja volt nyitva. És ő kérte.
A törölközőt. Az kellett.
Nekem meg igazítanom kell a sminkemen.
Még csak most jöttél.
Mindig van mit igazítani.
- Jobb lenne, ha én is... - Igen. Menj!
Elmondanád, hogy mi folyik itt?
Van fogalmad arról, hogy milyen kínos ez?
Na jó. Értem, hogy jártatok az egyetemen, de mi olyan nagy dolog ebben?
Nem egyszerűen csak jártunk. Mindennél fontosabbak voltunk egymásnak.
Nem volt még egy ilyen pár.
Azt hittem, életünk végéig együtt leszünk.
Aztán puff, csak úgy eltűnt.
Többé nem láttuk egymást.
Még csak nem is beszéltünk a mai napig.
Csak úgy faképnél hagyott?
Teljesen váratlanul.
Látszott, hogy nem tudja, mihez kezdjen az egyetem után,
de ez nem indok az eltűnésére.
- Sosem próbálta megmagyarázni? - Nem.
Nem ismerem túl jól RJ apját,
de ez nem igazán vall rá.
Hát, megváltoztattam a számomat, és nem szóltam neki.
Aztán lehet, hogy elköltöztem, és nem mondtam meg, hogy hova.
Anya!
Nem érdekeltek a béna kifogásai, és nem akartam, hogy újra megbánthasson.
Oké. Aztán jött apa, majd én, és az élet ment tovább.
Igen. Te vagy nekem a legfontosabb. Ezért félek annyira, hogy te is így jársz.
- Én? - Igen. Te.
Akármennyire szereted RJ-t, sosem tudsz majd bízni benne.
Komolyan mondod?
Hát persze! Az emberek vitatják a gének jelentőségét, de higgy nekem!
Ez a munkám. Minden a géneken múlik.
Oké. Én nem vagyok világhírű genetikus, de nem értem, mit akarsz mondani ezzel.
Akkor figyelj oda jobban, mert a vőlegényed konkrétan a sátán fia.
És totál megőrültél.
Figyelj! Nem biztos, hogy megőrültem.
Csak hallgass meg, jó? Will mindig boldog volt.
Imádott a középpontban lenni. Mindent ő akart intézni.
Mi a baj ezzel?
Titkolta az igazi érzéseit.
Pacsi erre, pacsi arra,
meg azok a hülye ökölpacsik.
RJ más, mint az apja, én pedig nem te vagyok.
Szerinted RJ nem olyan?
Anya! RJ szerint Will nagyon örül, hogy mi ketten egymásra találtunk.
A kettőtök dolga évtizedekkel ezelőtt volt,
kérlek, nem tudnád elengedni?
Azt mondtad, ha boldog vagyok, akkor te is.
Igen, és így is van.
Jó. Mert az esküvő nagyon stresszes, és nélküled nem tudom végigcsinálni.
Kérlek, mondj pohárköszöntőt a próbavacsorán!
- Azt akarod, hogy én mondjak? - Az anyám vagy.
Szeretném, ha mindenben mellettem lennél.
És mi a helyzet? Van egy Mr. Winslow is valahol?
- Komolyan? - Csak kérdeztem.
Vagy Lana is elvált?
Mi? Nem tudsz róla?
Miről?
Meghalt autóbalesetben, amikor Emma nyolcéves volt.
Jaj! Fogalmam sem volt róla. Nem tartottuk a kapcsolatot.
Lana is egyedül nevelte a gyermekét.
Hahó!
Helló! Minden oké?
Igen. Megkértem anyát a pohárköszöntőre.
Pompás. Azt is megkérdezted...
Jól van.
Apa, Lana!
Emmával szeretnénk, ha elvállalnátok, hogy ti lesztek a tanúink az esküvőn.
Hacsak nem érzitek furának. Nem muszáj...
- Szuper ötlet. - Örömmel.
Egészségünkre!
Emma, a fiammal az Instagramodról beszélgettünk,
és lenyűgöző az elköteleződési arányod.
Az már megduplázódott, amióta nálunk jártál Londonban.
Ügyes lány! Csak így tovább!
Jártál náluk Londonban?
Ott volt dolgom, és elvittem a gyerekeket vacsorázni.
Biztos jól szórakoztatok, miközben ismerkedtetek.
Téged is hívtalak volna, de nem értél rá.
Szakítottam volna rá időt, ha tudom, hogy eljegyeztek.
Ez még azelőtt volt.
De most mind itt vagyunk.
Erre iszom.
Várni akartam vele a vacsoráig,
de hadd adjam oda ezt nektek!
És már odaadtam az ajándékot.
Igen. A létező legjobb kávéfőzőt.
Az volt az ajándéklistátok csúcsán.
Bizony.
Jaj, ez...
Te nyisd ki, jó?
Apa! Az a tribecai lakás kulcsa?
Igen, csak ez már a ti kulcsotok a ti tribecai lakásotokhoz.
- Hű! Ez elképesztő ajándék. - Ti ketten elképesztőek vagytok.
Karokat a magasba, jobb lábat hátra!
Első harcospóz.
Több millió dolláros lakás Tribecában.
Hogy versenyezzek ezzel?
Nem kéne versenyeznetek.
Ő dörgölte az orrom alá,
hogy nagymenő befektető, és tele van pénzzel.
Semmi baj azzal, ha egy férfi tele van pénzzel.
Váltsatok második harcospózba! Nézzetek el a bal kezetek fölött!
Láttad?
Mit?
Azt a dögös Hemsworth-hasonmást. Téged bámult.
Állj már le! Némelyik bugyim is öregebb nála.
Nem! Te állj le!
Jobb kezet kinyújtani, bal kezet fordított harcospózba!
Te is láttad?
- Mit? - A „nyomulj rám”-mosolyt.
Szóval nyomulj rá!
Na jó, ebből elég.
Tíz perc múlva találkozunk a Discovery nemzetközi márkamenedzserével.
Tíz perc sok mindenre elég.
Állj le!
- Sokra. - Most vissza!
Bocs!
Hála az égnek, hogy itt vannak.
Sok a tennivalónk, és kevés az időnk,
de a múlt heti videóchat fantasztikus kezdés volt.
Volt videóchat?
Döntenünk kellett pár részletről.
Úgy volt, hogy együtt csináljuk.
Igen.
Akkor miért Miss Videóchat hozza meg a döntéseket?
- Kérdeztek valamit? - Nem. Minden oké.
Figyelj! Nagy dolog, hogy Camala iderepült.
Én márkamenedzser nélkül szerveztem az esküvőmet.
- Minden rendben? - Igen.
A tiéd a nagyi kertjében volt, aki az idegeidre ment.
És most én fogok a te idegeidre menni.
Akkor kezdhetjük?
Naná!
Elhoztam a jegyzeteimet.
Az asztalokat Philippa tervezte meg, aki Harry és Meghan esküvőjét is csinálta.
Ajándékok, terítők, szalvéták és ültetőkártyák.
A ruháról nincs képem, de higgyék el, lélegzetelállító!
Már mindent kiválasztottál?
A kihagyott videóchat során.
Már a ruhád is megvan?
Daisy Saint Daisy azonnali választ várt.
Ki az a Daisy Saint Daisy?
Az anyukája imádni való.
Daisy Saint Daisy a következő Vera Wang.
Az ember nem mond nemet egy 30 ezer dolláros ruhára.
- Daisy az egyik szponzorom. - Lehet, hogy az, de ez a te esküvőd.
Azt csináld, amit akarsz!
És ezt muszáj csinálnunk?
- Szeretném, ha boldog lennél. - Az vagyok.
Fantasztikus tervezők és szakértők gondoskodnak a csodás esküvőmről.
És meg fogja dobni a követői számát.
Erről jut eszembe, készítettem egy beosztást a hétre.
Emma, fotózása lesz egy óra múlva,
aztán táncpróba, ami kulcsfontosságú a kampányunkhoz.
Megérkeztek már a koszorúslányok?
- Igen, mindannyian. - Kiváló.
Zölddel jelöltem az ön programjait.
Nem sok időnk lesz együtt.
Ott leszel a táncpróbán délután négykor.
- Az a csillag ott te vagy. - Csillag lett belőlem.
Ha adhatok egy tanácsot önnek, Winslow mama...
Mama?
Tudom, hogy nehéz elengedni,
de a kislánya már felnőtt nő,
és az lenne a legjobb, ha kikapcsolódna.
Igyon egy Mai Tait! Élvezze a bulit!
Jól van.
Ezt nem mondod komolyan. Winslow mamának hívott?
Úgy bizony.
Beolvastál neki?
Kellett volna. De nem akarok rosszat Emmának. Olyan boldog.
Mi ez?
Ja, ez a beosztás, amit Camala készített.
Oké.
Haditervet csinált? Mi ez? Esküvő vagy háború?
Jó kérdés.
Legalább vannak „javasolt programok” is. Kedves tőle.
Dehogy! Csak azért csinálja, hogy ne legyek láb alatt.
Oké. Masszázs, manikűr, hangfürdő, pickleball.
Ha azt hiszi, lefizethet egy testradírral meg egy pedikűrrel, nem ismer engem.
Ez az csajszi, lázadjunk!
Üljünk itt, és szenvedjünk!
Ugye túlreagálom?
Tudom, hogy ez az egész érzékenyen érint téged,
de az önsajnálat nem visz előre.
Igazad van.
Válassz egyet!
Jó. Pickleball. Nincs jobb a feszkóra, mint csapkodni valamit, ami nem üt vissza.
Benne vagyok.
Juhé! Menjünk!
Ez az!
- Khop khun kha! - Köszönjük!
Helló, Harley! Mit keres itt?
Oda megyek, ahol kellek. Miben segíthetek a hölgyeknek?
- Kaphatnánk egy pályát? - Megnézem.
Ismét találkozunk?
- Helló! - El is felejtettem, ti teniszeztetek.
A térdem már tropa, de még jól áll a rövidgatya.
Most már emlékszem.
Winslow, értesz még az ütőhöz?
- Meglátjuk. Kapunk pályát? - Kettőig mind foglalt.
Akkor vegyes páros?
- Nem akaszkodunk rátok. - Nem zavartok.
Scotty, hagyd csak! Lana nem szeret veszíteni.
Ki mondta, hogy veszítek?
- Sajnálom! - Semmi baj.
Kilenc-kilenc, kettő.
- Ez az! - Igen.
- Nem baj. - Tíz-kilenc, kettő.
Szettlabda.
Kilenc-tíz, egy.
- Kint volt. - Nekem nem úgy tűnt.
Bíró?
Szerintem kint volt?
Kint? Nem mondod komolyan.
Oké, McEnroe, akkor nem. Övé a pont.
Nem! Ha bent volt, akkor nem kell.
Mindenki szerint kint volt, de tiéd a pont.
Nem mindenki szerint. Janice és Scott semmit sem mondtak.
- Tiéd a pont. - Nem! Újrajátsszuk.
- Jó. - Jó.
Még mindig az agyamra megy.
- Tessék? Mit mondtál? - Hogy nagyon sportszerű vagy.
Hé!
Ne haragudj!
Hol fáj?
Szerintem mind tudjuk, hol.
Orvos vagyok. Nyugodjon meg és lélegezzen!
Én is orvos vagyok. Szerintem megoldom.
- Nyugodj meg és lélegezz! - Beütötte a fejét?
Jó kérdés. Hozzatok jeget! Az enyhít a fájdalmon.
Hozom.
Lucas Campion a Geffen Egyetemről. Ön pedig?
Lana. Lana Winslow.
Lana Winslow? Komolyan?
Igen.
Ön egy rocksztár.
Nem, dehogyis.
Dehogynem. Tavaly le akartuk nyúlni önt, de nemet mondott.
- Én vezetem a személyzeti bizottságot. - Felülnék.
- Ne! - Korai.
Igen.
Szívesen győzködném még, hogy költözzön délre hozzánk.
Ez kedves öntől, de most lesz a lányom esküvője.
Gratulálok!
Köszönöm!
Na jó. Ezt most rád teszem...
Azt felejtsd el!
Bocs, hogy elrontom a bulit, de mennem kell a szobámba.
Hadd segítsek!
Óvatosan, nagyfiú!
Oké. Tudja, mit? Biztos, ami biztos, elkísérem.
Arra semmi szükség.
Nagyon örülnék neki.
Jó. Ahogy akarja.
Szép ütés volt.
Figyeljen, biztos rengeteg a dolga az esküvői előkészületek miatt,
de meghívhatom egy italra este?
- Jaj, köszönöm, de... - Benne van.
Szuper. Mondjuk nyolckor a bárban?
Rendben.
Jó. Akkor majd találkozunk.
Szívesen.
Összehozol egy feleannyi idős pasival?
Nagyon szívesen.
Ezt megérdemeltem.
Egyetlen férfi sem érdemel ilyet.
Szemét voltam. Le akartam körözni, és seggfejként viselkedtem.
- Ebben igaza lehet. - Igen.
- Ha jól sejtem, volt önök között valami. - Mondhatjuk.
Most azonban már nincs semmi, igaz?
A 30 évnyi neheztelésen kívül? Semmi az égvilágon.
Most már megleszek, doki. Még egyszer kösz.
Szóljon, ha kellenék!
Úgy lesz. Hé, egy jótanács.
Jöhet.
Ha az exemmel fog lógni, mindenképp legyen életbiztosítása!
Észben tartom.
Gyere, öregem!
Remélem, Will jól van.
Egy ideig talán szopránt fog énekelni, de túléli.
Fel kéne hívnom.
Nem. Ne agyalj tovább Willen! Koncentrálj a dögös dokira!
Khor-thoad na ka.
- Kicsim! - Hát itt vagy. Mindenhol kerestelek.
Miért? Mi a baj?
Én is ezt kérdezem. Camala szerint történt valami köztetek RJ apjával.
Az? Jaj, kicsim! Az semmiség. Csak egy kis baleset.
- Megütötte Willt egy labdával. - Ugye ez nem igaz?
Nem ütöttem meg a labdával. A labdát ütöttem meg...
És tökön vágtad.
- Ágyéktájon. - Értem.
Igen. Fején találta a szöget.
Anya, kérlek, a kedvemért próbálj normálisan viselkedni!
Camala szerint le kell állnod ezzel.
Semmi különöset nem csinálok, és messziről kerülni fogom Will Jacksont.
Nehéz komolyan venni téged ilyen arccal.
Komolyan gondolom. Tényleg.
Ne késs el a táncóráról! Húsz perc múlva lesz.
Jó. Ígérem, ott leszek. Arcmaszk nélkül.
Jó.
- Elkérhetem a lógós fülbevalódat? - Persze.
- Randid lesz? - Nem.
- De! - Nem. Nem lesz.
Iszom egy italt valakivel, de ez nem randi.
Figyi! Elrepült az idő. Sietnem kell, nehogy lekéssem azt a táncórát.
- Siess! - Khop khun kha!
Mennem kell. Köszönöm!
Egy, két, há’, négy, öt, hat, hét, nyolc!
Hallottam a pickleballos balesetről.
Nagyon sajnálom!
Anyukád nem direkt csinálta. Legalábbis nem hiszem.
Egyébként szerintem aranyosak vagytok együtt.
Tényleg?
Még sosem csinált ennyi hülyeséget.
Köszönöm!
Nagyszerű!
Kezdetnek jó, de gyakorolniuk kell.
Millióan látják majd önöket.
Haladjunk tovább!
A lasszót fogjuk gyakorolni, szóval álljanak párba!
Camala, nekem nincs párom.
Winslow mama. Tudhattam volna.
Megtenne egy kis szívességet, és nem hívna mamának...
Leszek a párod.
A menyasszony anyja és a vőlegény apja együtt táncolnak?
Ez nem tetszene Emily Postnak.
- Ki az az Emily Post? - Az esküvők megrontója.
Szerintem nagyon aranyos ötlet, de ez a ti döntésetek.
- Hajrá! - És maga...
Már nem a barátnőm.
Rajta, Lana! Volt az a dalotok régen...
- Igen. - Mi is volt az?
Nem emlékszem.
- Ütős szám volt? - Nem emlékeztek?
- Sokat játszottad. - „Mona Lisa.”
- Igen. - A kedvencem.
Igen, nekem is.
Apja fia.
Meg is van a telefonomon.
Tényleg?
Szabad?
Gyönyörű vagy.
Köszönöm!
És megleptél.
Mivel leptelek meg?
Még nem léptél a lábujjamra.
Elkiabáltam.
Azt hiszem, a közelségedtől...
Én is.
Köszönjük!
Tapsot a hölgynek!
Jó estét! Elnézést! Elhúzódott a táncpróba.
Maga káprázatos.
Köszönöm!
Tetszik a fülbevalója.
Jaj, köszönöm!
- Mit kér inni? - Jó lesz, amit ő iszik.
Na, milyen volt a táncóra?
Eléggé kínos.
Máskülönben nem is lenne igazi esküvő.
Maga esküvőszakértő?
Egyszer majdnem megnősültem,
de az orvosi egyetem mellett befuccsolt a terv.
Az már csak ilyen.
Ja, de jobb is így.
Magányos farkas vagyok.
Tényleg? Ezt nehéz elhinni.
Miért?
Hát, egy ilyen fess férfinak
biztosan tele van nevekkel a címjegyzéke.
Még soha nem hívtak fessnek.
És szerintem már nem szokás címjegyzéket használni,
de ugyanezt magáról is elmondhatom.
Jaj, nem. Az már rég volt.
Réges-rég. Nem panaszkodom, de van, amihez már késő.
Dehogyis. Sosem késő.
A szerelemnek nincs menetrendje.
Nem lehet lekésni, mint egy vonatot.
Higgye el, az én kocsim rég elment a kofferemmel együtt.
Azta! Még nem is ittunk, és már a kofferéről beszélgetünk.
Jó kis randi ez.
Köszönjük!
A következő vonatra.
Soha ne mondd, hogy soha!
Anya? Mit keresel itt?
Nagyon tetszik a fülbevalód.
Köszi!
Szakmai megbeszélést folytatok egy orvoskollégámmal.
- Tudod, meséltem róla. - Helló! Emma vagyok, Lana lánya.
Ő pedig a vőlegényem, RJ.
Örvendek.
Dr. Campion a Geffen Orvosi Egyetemen dolgozik,
és kollégák vagyunk.
És ez szigorúan kollegiális.
- Látom. - Mi járatban Phuketben?
A barátaim elzavartak nyaralni.
Időpazarlásnak hittem, aztán megismertem Lanát.
Akkor nem zavarunk tovább.
Ami azt illeti...
Mennem kell. Nem szoktam ilyen sokáig fent maradni.
Még csak fél kilenc van.
És Camala írt. Holnap tízkor találkozunk vele.
Ezért is kell lefeküdnöm.
Örültem a megbeszélésnek, dr. Winslow.
Dr. Campion!
Camala, mi történt?
Azért kértem a soron kívüli találkozót, mert fantasztikus hírem van.
Mi az?
Nem akartam elkiabálni, de beszéltem Klaus Von Klausszal.
- Ne! - De!
- Kivel? - Termékelhelyezést kért.
Az pontosan mit is jelent?
Klaus Von Klaus azt szeretné, ha felhasználnánk a ruháit.
De már ott van Daisy Von Daisyé.
Ezt nem Emma viseli majd, hanem ön és a koszorúslányok.
Ami azt jelenti, hogy Winslow mamáé lesz
ez itt!
Biztos ezt szeretnéd?
Ez óriási lehetőség egy elképesztő szponzortól.
Igen, de ez esküvő, nem pedig temetés.
Hashtag a menyasszony szava szent.
És nincs elegánsabb egy fekete-fehér esküvőnél.
- Ha ezt akarod... - Köszönöm!
Akkor ez eldőlt. Beszéljünk a próbavacsoráról!
Bátorkodtam írni pár szót a pohárköszöntőjéhez.
- Megírta a beszédemet? - Dehogy.
- Akkor jó. - Van rá egy emberem.
Hülyéskedik?
Több millióan nézik Emma oldalát, semmit sem bízhatunk a véletlenre.
Élőben streameljük a próbavacsorát, a szertartást és a lagzit.
Legalább elolvasnád?
Igen.
Pompás.
Ha nem ismernélek, azt mondanám, hogy tegnap szikrázott köztetek a levegő.
Kérlek, ne kezdj el kavarni!
Tartok tőle, hogy az lehetetlen.
- Jó, csak lazán! - Oké.
Hé! Hahó!
Jaj, sziasztok!
Remélem, nem zavarunk.
Dehogyis.
Ő is az étlapon van?
Ne csorgasd a nyálad!
Izmokat kérek combbal és lábszárral.
Szia, most nem tudok beszélni.
Látom, lecserélték a pályát.
A piálás kevésbé veszélyes.
Minden oké?
Igen. Csak az irodából hívtak.
A sérülése?
Épp áztatom.
Örülök neki.
Azt hittem, esküvői elfoglaltságai vannak.
Mára szabadnapot kapott Camalától.
Ami szuper. Nagyszerű, ha az ember kap egy szabadnapot.
- Mintha nem örülne neki. - Azért, mert egy szava sem igaz.
Az az igazság, hogy szörnyen nehéz látni,
ahogy Emma kirepül a fészekből.
Nagyon büszke vagyok rá, de közben átjár...
a szomorúság.
Nem csak azért, mert hiányozni fog. Ezt nem tudom megmagyarázni.
Azért, mert kiválóan elértük, hogy már ne legyen ránk szükség.
Így van. Pontosan erről van szó.
Mennem kell.
Jelentkeztem önkéntesnek pár órára a falubeli rendelőbe.
Nem nyaralni jött?
Lanának is mondtam tegnap éjjel, hogy nem erősségem a nyaralás.
- Tegnap éjjel? - Untattam kicsit pár ital mellett.
Jaj, nem untatott.
Sietnem kell. Jöjjön ide!
Majd találkozunk.
Nem semmi! Önkénteskedik a klinikán.
És a szemöldöke huncutabb, mint egy kosárnyi kiscica.
Lehetne ennél is tökéletesebb a pasi?
És ez a nap lehetne?
Emlékeztek a legutóbbi szabadnapunkra?
Másodéven egy nappal tanítás előtt érkeztünk meg.
Piát vettünk Lana hamis személyijével,
és Santa Cruzba mentünk Will furgonjával.
- Úristen! - El tudjátok hinni rólam?
És rólam a hamis személyit?
Igen.
Tudjátok, az üdülőhely déli részén
van egy csodás part, ahol apálykor sétálni lehet.
Egyre gondolunk?
Naná!
Indulhatunk?
A parton készített fotókat már 10 000-en lájkolták.
Mióta vannak fent?
- Nincs egy órája. - Azta!
Mutasd!
Jó.
- Hé, add vissza! - Nem.
- Rengeteg a munkám. - Az édenkertben vagyunk.
A munka várhat. És azt mondtad, bemegyünk a városba iszogatni.
Csak tíz percet kérek, jó?
Jó. Ahogy akarod.
Tényleg nem haragszol?
Nem. Dolgozz csak!
Egybekelünk
Elmegyünk a templomba
Ahol egybekelünk
- Nem tudok koncentrálni. - Bocs!
Istenem, úgy szeretlek
És most egybekelünk
Az utolsó sort kihagyod?
Nem, azt mondtad, koncentrálnod kell.
- Elmegyünk a szerelem templomába - Elmegyünk a szerelem templomába
Köszönöm!
Ja, úgy látom, Janice néni máris kidőlt.
Ébren vagyok.
Miért finomabb minden a tengerparton?
A homok miatt.
Nem azért van. A társaság miatt.
- Erre iszom. - Egészségünkre!
Janice, emlékszel az alkunkra,
hogy ha 35 éves korunkig nem házasodunk meg,
akkor egybekelünk?
Jó terv volt.
Nem is zavart, hogy meleg?
Kisebb kényelmetlenség.
Aztán elszökött valaki mással.
Igen. Francóval, a séffel.
Sosem értettem, mit ettél rajta.
Az omlettjén kívül.
Megállt a zene, és ő volt szabad.
Ja, nagyon szabad volt, még az esküvőtök után is.
Mind követtünk el baklövéseket.
És te, Will? Voltak baklövéseid?
Erre nehéz válaszolni.
Na, kezdünk túl komolyak lenni.
- Váltsunk témát! - Jó ötlet.
Mit csinálnánk most, ha ott lennénk Santa Cruzban?
- Azt nem lehet. - Miért?
- Mert már nem vagyunk 18 évesek. - Kösz!
Szerinted csak 18 évesen lehet szórakozni? Ki tart velem?
Ugye tudod, hogy az üdülőhelyen tilos meztelenkedni?
Üres az egész part. Nincs itt senki.
Mikor lesz megint ilyen alkalom?
Na jó, tényleg fel kell kelnem?
Benne vagyok, ha Lana is.
Nem is tudom.
- Lehagylak! - Na nem!
Ne! Várj!
Hölgyeim, feljebb ülnének egy picit?
Ez az!
Tökéletes. Ez a fickó!
Tudtam, hogy be fog esni.
Oké, elég lesz.
Jól van. Öt perc szünet.
Hé, Em! Mi a baj?
Semmi.
Em, várj már!
Van valami.
Mondd el!
Mondta Will, miért hagyta el anyát?
- Annyit, hogy bonyolult helyzet volt. - Teljesen meglepte anyát.
Azt mondta, Will mindig boldog volt, és jelét sem adta, hogy gond lenne.
- Szerinted ugyanilyen vagyok? - Hát, azért vannak közös szokásaitok.
És némelyik idegesít.
Nem, nem erről van szó.
Csak hát...
Mintha mindig produkálnád magad.
És nem tudom, mit higgyek el.
Ugye csak viccelsz?
Mi van, ha bizonytalan vagy, és eltitkolod a valódi érzéseidet?
Aztán egy nap rájössz, hogy hibát követtél el, és...
Ide figyelj!
Nem tudom, mi történt a szüleink között,
de akármi volt is az, közöttük történt, nem közöttünk.
- Ha velük megesett... - Én nem az apám vagyok, Em.
És az egyetlen, amit titkolok, az az, hogy menyire szeretlek.
Mert az az igazság, hogy az már ijesztő.
Te vagy a mindenem.
A napom,
a holdam, a csillagjaim.
Kezdesz csöpögős lenni.
Miért baj az?
Nem rémlik, hogy a másnap reggel ilyen kellemetlen lett volna.
Megérte.
Miért kiabálsz?
És mi ez a meleg?
Azt se venné észre az ember, hogy klimaxol.
Nézzenek oda!
Úgy látom, ma inkognitóban vannak.
Kicsit túltoltuk a bulit tegnap éjjel.
Az jó.
Néhányunk már nem ugyanúgy bírja az alkoholt.
A nagymamát másnaposság gyötri.
Hivatalos esküvői rendezvény volt, vagy...
Inkább magánrendezvény a telihold fényénél.
Telihold volt? Nem is tudtam.
Higgye el! Ez a meztelen valóság.
Mi volt a rendelőben?
Jó volt. Sok érdekes ember. Ma viszont inkább csak pihenek.
Erre iszom.
Vagy mégsem.
Figyeljen! Arra gondoltam, mivel legutóbb elég kevés időnk volt,
velem vacsorázna ma este?
Kettesben.
Tudom, sok a dolga, és biztos talál valami kifogást...
Örömmel.
Tényleg?
Jól hangzik.
- Akkor hétkor a hallban. - Rendben.
Már várom.
Elmondanád, mi történt az előbb?
Tegnap rájöttem, hogy Will-lel felesleges
állandóan befeszülnünk.
Kikapcsolhatunk, és támogathatjuk a gyerekeket.
Emellett pedig, Lucas klassz pasi. Igazad volt. Ideje próbálkoznom.
Végre!
Tetszik az új éned.
Harley az edzőterembe hívott.
Ha kérdezné, szabad vagyok.
Ez nagyon fura.
Oké. Jól van.
Mi van?
- Will! Mit keresel itt? - Nem tudom. Harley, elárulná?
Összeültünk a biztonságiakkal, és szólni akartam önöknek róla.
- Hű, ez komolynak hangzik. - Az is.
Történt tegnap egy incidens, ami felzaklatta pár fontos vendégünket.
Miféle incidens?
Illetlen meztelenkedés a hotel területén.
Ez rémes.
A vendégek adtak személyleírást
ezekről a huligánokról?
Nem volt rá szükség.
Mindenhol vannak kameráink. Szeretnék megnézni a felvételt?
Nem.
- Üres a part, mi? - Nem tudtam a kamerákról.
Nézze, Harley, én tehetek róla.
Igen. Harley, megoldható lenne esetleg, hogy mindez közöttünk maradjon?
Persze. Ha nem fog megismétlődni.
Nem fog.
Soha az életben.
Ja, és Janice üdvözli önt.
Mondja meg neki, hogy nagyon fotogén!
Oké.
Felvételük van rólunk. Mit csináljunk?
Semmit. Biztos csak Harley meg a biztonságiak látták.
Jó, akkor Harley, a biztonságiak és a takarítók.
És az egész világ.
Azért mosolyognak ránk.
Elvégre ez a mosolyok országa.
Anya! Hogy tehetted ezt?
- Em, ha a partról beszélsz... - Hihetetlenek vagytok.
Camala teljesen kiborult.
- Beszéljek Camalával? - Isten ments!
Hihetetlenül bunkó voltál vele.
Ha rosszat mond rólam, a Discovery ejteni fog.
- Ez nem... - Szabotálni próbálod az esküvőt?
Azért, mert nem örülsz neki, mi?
Ezt sosem mondtam.
Nem, de gondoltad.
Vicces. Ugyanígy néztél rám dühösen.
Ne szólj bele!
Em, mindent megtettem, amit kértél tőlem.
Elfogadtam a ruhát, amiben úgy nézek ki, mint Morticia Addams.
Olyan beszédet fogok mondani, amit valaki más írt.
Kezded elfelejteni, hogy mi a fontos.
Már nem vagy önmagad.
Semmit nem hallottam a jótékonysági felhívásról, amit promotálni akartál.
Egy szót sem. Minden úgy felgyorsult.
Nem csoda, ha összezavarodtál.
Nem zavarodtam össze!
Camala az anyacégünknek dolgozik,
és tetszik, vagy sem, ők nagyon fontosak nekem.
Lehet, hogy ők az anyacéged, de én meg az anyád vagyok.
Az esküvő a családról szól, nem a fotózási lehetőségekről.
Ha ilyen szörnyen érzed magad, menj el!
Em!
Emma!
Mi volt ez?
Nem lesz baj. Hagyd egy kicsit!
Talán igaza van. Haza kéne mennem, hogy ne legyek útban.
Egyikőtök sem akarja ezt.
Mit csináljak?
Kell egy kis távolság! Gyere!
Harley mesélt egy szuper helyről.
Jó, de egy óra múlva várnak.
Visszaérsz.
Ez nagyon kellett.
Tudom.
Jól ismersz engem, nem igaz?
Van, amit nem tudsz elfelejteni, akármennyire is próbálod.
Sawasdee krap!
Sawasdee kha!
Kérhetném ezt a jácintosat?
Köszönöm!
Mi a baj?
Pillanat.
Most próbáld meg!
A fenébe! Lemerült az aksi.
Ne! Ruhapróbám lesz. Nem késhetek el.
Emma ki fog nyírni.
Jól van. Nyugodj meg, jó?
Majd kiküldenek értünk valakit.
Fura.
Nincs térerő.
Miért tennének adótornyokat ide? Hogy a pelikánok mobilozhassanak?
Errefelé nem élnek pelikánok, és a mobilt sem tudnák megfogni.
Na jó. Nem ez a lényeg.
A lényeg, hogy találnunk kell valami megoldást.
Pompás ötlet.
Csak kell egy 30 kilométeres indítókábel, ami elér a hotelig.
Nem. Csak valakinek vissza kell vinnie minket. Ennyi.
Az isten háta mögött vagyunk, és órák óta nem láttunk másik autót.
Gyere! Gyalog megyünk.
Mi? Az órákba telik. Strandpapucsban vagyok. Nem!
- Te gyere! - Várj! Hova mész?
Nagyobb eséllyel szúrnak ki minket,
ha jelzőtüzet gyújtunk a parton a hajóknak.
Komolyan mondod? Lana!
Lana! Látod, milyen a terep?
Az édesanyja másfél órás késésben van.
Hiába írogatok neki, nem válaszol.
Ne vesztegessük tovább az időt!
Nézze! Hogy tetszenek ezek a képek?
Szuperek.
- Van a családról is? - Készítünk a szertartáson.
És egyik sem jó az Ocean Institute-hoz.
Emma, azt hittem, önnek is világos.
Ami jó a mi brandünknek, az jó az önének is.
- Ez? - Nem!
Világos.
Hű! Biztos erről a helyről mesélt Harley.
Hűha! Gyönyörű.
Jó, most már értem. Ott biztos elmegy majd valami hajó.
Oké. Jó ötlet volt.
Tudsz még tüzet gyújtani?
Van öngyújtód?
Viccelsz?
Akarsz beszélni róla?
Anyáról van szó.
Nem jött el a mai ruhapróbára.
Komolyan mondom, RJ, az a nő direkt tönkre akarja tenni az életemet.
- Ezt te sem hiszed el. - Teljesen az agyamra megy.
Tudtad, hogy azt mondta, már nem vagyok önmagam?
Mi? Ez durva.
El sem tudja képzelni, milyen nehéz a lányának lenni.
Anya olyan okos, és mindig igaza van, még akkor is, amikor nem kellene,
és utálom ezért.
De magamat is utálom, mert tudom, hogy csak anyaként viselkedik,
és csak segíteni akar, még ha lövése sincs, mit csinál.
És ugyanilyen leszek majd a gyerekeinkkel.
Aztán rájövök, hogy szerencséjük lesz, ha csak feleolyan jó anya leszek, mint ő.
Szerintem beszélned kéne édesanyáddal.
Harley!
Üdv!
Nem látta az anyámat?
Kocsikázni ment Will-lel. Elvitték a dzsipet.
Már elég késő van.
És aggódik érte?
- Mondhatni. - Nem kell. Hozom a hajómat.
Nem kocsival mentek?
De, viszont ha jól ismerem őket, a Szerelmesek öblében vannak.
Miből gondolja?
Ez jó buli.
Mindig is jól tudtunk bulizni.
Az biztos.
És végre kifizetődött a cserkészkedés.
Nem is voltál cserkész.
Tényleg mindent tudunk egymásról.
Így nincs kamuzás.
Ha már itt tartunk, beszélnünk kell.
Nem. Nem kell.
Lana, kérlek, hallgass meg!
Te zártad le a témát 30 éve. Miért kellene meghallgatnom téged?
Na várj! Én zártam le? Te cseréltél számot, és költöztél el.
Szóval erről akarsz beszélni? Rendben. Beszélgessünk!
Azért csináltam, hogy megvédjem magam.
- Sokáig tartott túljutni rajtad. - Hát az...
De erősebb lettem.
És rendbe hoztam az életemet.
Így amikor Emma apja meghalt,
tudtam, hogy nem lesz baj, mert mást is elveszítettem már.
Közbeszólhatok esetleg?
Aztán te megnősültél,
én férjhez mentem, és teljesen elfelejtettél.
Ha megbocsátasz nekem, kell egy kis friss levegő.
És igen, tudom, hogy a szabadban vagyunk,
de itt frissebb a levegő.
Az isten szerelmére, Lana! Nem felejtettelek el.
Ha annyira érdekeltelek volna, nem léptél volna le.
Nem miattad mentem el.
Csak totál elveszett voltam, neked meg sínen volt az életed.
Ösztöndíjjal mehettél a legjobb egyetemekre.
Pontosan tudtad, hogy mit akarsz. Én meg nem.
Azt hittem, csak kolonc vagyok, és fel sem fog tűnni neked, ha lelépek.
Ha tudtam volna erről, segíthettem volna.
Nem érted? Előbb magamon kellett segítenem.
Rá kellett találnom önmagamra.
Hogy hogyan legyek több egyszerű kalandnál.
Éreznem kellett, hogy méltó vagyok rád.
Méltó?
Hisz már szerettelek.
Lana, figyelj!
Tudom, hogy elszúrtam. Méghozzá iszonyatosan.
De mire rádöbbentem, már teljesen elzárkóztál előlem.
- Én tehetek róla? - Nem. Senki sem tehet róla.
Ilyen az élet.
Ezért akartam visszamenni hozzád.
Kiderítettem a kaliforniai címedet, és elmentem a laborodba.
- Tényleg? - Igen.
De mondták, hogy épp nászúton vagy.
Visszamentem Hartfordba,
megismertem RJ anyját, és röviddel utána elvettem.
De a házasságunk megromlott, mert nem szerettük egymást.
Nem ment. Mert téged szerettelek.
Visszajöttél hozzám?
Igen.
És most, valami bámulatos és megmagyarázhatatlan csoda folytán
kaptunk egy újabb esélyt. Már ha te is akarod.
Nem tudom. De ha benne vagy,
használjuk ki!
Ha akkor nem működött, most miért lenne más a helyzet?
Először is, most tényleg beszélgetünk,
nem úgy, mint régen.
- Nem követjük el ugyanazokat a hibákat. - Lesznek újak.
Lehet, de együtt követjük el őket.
Megváltoztunk.
Talán egy kissé heves voltam akkoriban.
Talán?
Na!
Figyelj! Ha azt mondod, hogy semmit nem érzel irántam,
többé nem fogom szóba hozni.
Arra gondolsz, hogy már nem akarlak megölni?
Az érzésnek számít.
Szerintem vidd el Ko Szamujra! Gyönyörű ott ilyenkor.
Mindenképpen tervben van, de szerintem már nincs repjegy.
Hadd segítsek!
Helló, Lucas!
Ezt magának hoztam.
Jaj, köszönöm! Szörnyen sajnálom!
Emmával összevesztünk, Will elvitt kocsikázni, és...
Sejtettem, hogy közbejött valami.
Áttehetnénk máskorra a vacsorát?
Hát...
szerintem épp elég zűrös most az élete.
Lucas! Will és én...
Lana, próbálok sportszerűen viselkedni.
Ne nehezítsük meg még jobban a dolgot!
Maga nagyon különleges, ugye tudja?
Ha mégsem jönne össze a dolog,
tudja a számom.
Gyorshívóra teszem.
Szerintem az már nem szokás.
Viszont betehet a kedvencek közé.
Igen, tudtam.
- Megint az irodából hívtak? - Igen, de nem fontos.
Anya!
- Jól vagytok? - Hála az égnek!
Persze hogy jól vagyunk.
Nem akarom, hogy elmenj.
Úgy szeretlek!
- Én is. - Jaj, kicsim!
Emma! Hát itt van! Kellene pár fotó önről és a koszorúslányokról,
amíg bepótolják a ruhapróbát. Jobb későn, mint soha, Winslow mama.
Na jó. Kértem, hogy ne hívjon így.
Tudja, mit? Anya abban lesz, amiben szeretne. És a koszorúslányok is.
- És anya írja a beszédét. - Tényleg?
- Igen. - Szerintem ez rossz ötlet.
Szerintem meg kiváló ötlet.
És mondjon le minden programot
mostantól a próbavacsoráig!
Nem fogok ráérni, mert a családommal leszek.
Jól hangzik.
- Végre! - De a napirend...
Tudom, hogy keményen dolgozott, és ön a legjobb a szakmájában,
de ez az én esküvőm. Én döntök.
- Emma, ne higgye... - Tudja, mit?
Egy jótanács.
Kapcsolódjon ki! Igyon egy Mai Tait!
Hagyd abba!
Állj le!
Hű! Mindenki csodásan néz ki.
Hihetetlen, hogy itt vagyunk.
És hogy a kislányom hozzámegy
egy fantasztikus fiatalemberhez.
Egész éjjel a beszédemen dolgoztam,
próbáltam tökéletesíteni.
Aztán eszembe jutott, mit mondana Emma apja.
Hogy egy tökéletes pohárköszöntő
közel sincs olyan jó, mint egy szívből jövő.
És mindannyiunknak nagyon hiányzik.
De tudom, hogy itt van.
Lélekben velünk van.
És nagyon büszke lenne.
Szóval hadd adjak nektek egy tanácsot!
Akármi történik,
akárhová sodor titeket az élet, soha ne mondjatok le egymásról!
Ne mondjatok le a szerelemről!
És bocsánat, ha nyálasan hangzik,
de ne mondjatok le az örök boldogságról!
Szeretlek titeket.
Emmára és RJ-re!
Éljen az ifjú pár!
- Minden oké. - Kösz, hogy eljöttetek!
Nem, véletlenül sem.
Már azelőtt ismerték egymást, hogy Emma és RJ találkoztak?
Együtt jártunk egyetemre.
Maguk vannak azon a videón, amiről mindenki beszél.
- Hát... - Ez legyen a mi titkunk.
Ja.
Ezt fel kell vennem. Elnézést!
- Szóval... - Lana, elrabolhatom Harit atyát?
Nem gond.
Nagyon jól kijöttök Will-lel.
Igen. Mi történt a Szerelmesek öblében?
Pisilnem kell.
- Ki fogjuk szedni belőled. - Will úgyis elmondja.
Figyelj, folyamatosan ezen vitatkozunk.
Oké. Értem.
Muszáj veszekednünk?
Katrina, figyelj rám!
Tudod, hogy nem bírok nélküled élni.
Dehogy. Nem tud róla.
Katrina!
Katrina, ígérem, kárpótollak érte, jó?
Úristen!
Nem tudsz róla.
Emma! Szia, kicsim!
Szia! Minden oké?
Igen. Jól vagyok. Minden oké.
Csoda szép volt a vacsora. Camala kitett magáért.
- Kipirultál. Biztos jól vagy? - Igen. Tényleg. Minden oké.
Megyek, korábban lefekszem, mert nagy nap lesz holnap.
Jó. Szerintem hamarosan én is ágyba bújok.
Jól van. Reggel találkozunk.
- Apa! - Szia!
Zárkózz fel!
- Ja. Jól lemaradtál. - Vamos!
Arriba, abajo, al Centro, pa' dentro!
Hogy lehettem ilyen bolond?
Tudod, hogy nem vagy bolond.
Csak Will bolondít meg.
Persze hogy titkol valamit.
Egyáltalán miért lep meg?
Mert el akartad hinni.
Én is azt akartam.
Most, hogy Emma elmegy...
nagyon szerettem volna.
Csak annyit...
hogy ne kelljen egyedül lennem életem végéig.
Tudom. Hívd fel a szexi dokisrácot!
Nem hívom fel Lucast.
Hidd el, az az ifjú csődör azt is elfeledteti veled,
hogy miért voltál szomorú!
Janice, ígérd meg nekem, hogy senkinek sem beszélsz róla!
Ígérd meg! Nem hagyhatom cserben Emmát.
Sosem hagytad cserben. És nem is fogod.
Ölelj meg!
Szeretlek.
Én is szeretlek.
Hahó!
Anya?
Em?
- Helló! - Szia!
Miért vagy fent ilyen későn?
Beszélhetnénk? Zaklatottnak tűntél.
Jaj, kicsim! Semmi bajom.
Látod? Ez annyira rád vall.
Mindig mindenkiért aggódsz, de magaddal nem törődsz.
Dehogyis.
Anya, ilyen vagy.
Már 20 éve ezt csinálod.
Persze megértem.
Csak nyolcéves voltam apa balesetekor.
És szerintem soha nem köszöntem meg, hogy mindent sutba dobtál miattam.
A mamád vagyok.
De már felnőtt vagyok, és itt van RJ.
Minden meg fog változni.
Akkor már nincs szükséged rám?
Jaj, dehogynem!
Csak vegyél vissza egy kicsit a gondoskodásból,
és inkább foglalkozz többet magaddal!
Ki tanított ilyen érett gondolkodásra?
Megfogadtam, hogy nem sírok az esküvőn.
De holnap bármi megeshet.
- Anya! - Igen?
Itt maradhatok ma éjszakára?
Megígéred, hogy aludni fogsz?
- Igen. - Na gyere!
Kérem, foglaljanak helyet!
- Jó. - Szia!
Bevonulási zenét.
A koszorúslányok és a nyoszolyófiúk.
És jöhet a menyasszony.
Készen állsz?
Kedves vendégek! Azért gyűltünk ma itt össze,
hogy tanúi legyünk Emma és Richard egybekelésének.
A házasság szent kötelékét nem szabad félvállról venni.
Ha valaki úgy érzi, hogy e párnak nem szabadna egybekelnie,
most szóljon, vagy hallgasson örökké!
A hazug após számít?
Mi?
- Mondana valamit? - Nem.
Folytassa!
Készüljenek az őrök!
Mi van Lanával?
Fogalmam sincs.
Szeretne mondani valamit?
- Nem. Minden rendben. - Elnézést!
Kérem!
Richard, elfogadod Emmát hites feleségedül?
Fogadod, hogy szeretni, tisztelni, védelmezni fogod,
és kitartasz mellette jóban-rosszban, míg a halál el nem választ?
Fogadom.
Emma, elfogadod Richardot hites férjedül?
Fogadod, hogy szeretni, tisztelni, védelmezni fogod,
és kitartasz mellette jóban-rosszban, míg a halál el nem választ?
Fogadom.
Tarts ki!
Richard!
Kérlek, húzd fel a gyűrűt Emma bal kezére, és mondd utánam!
E gyűrűvel feleségül veszlek.
Emma, kérlek, húzd fel a gyűrűt Richard bal kezére,
és mondd utánam: E gyűrűvel férjemmé fogadlak.
Anya, jól vagy?
Kiborult az édesanya. Figyelem! Készüljön a sminkes!
Rajta! Folytassa!
A rám ruházott hatalmamnál fogva házastársaknak nyilvánítalak titeket.
Csókoljátok meg egymást!
Sok boldogságot!
Éljen!
Sok boldogságot!
Csoda szép. Gratulálok.
Jaj, köszönöm!
Hahó!
Hivatalosan is egy család lettünk.
Emmának át kell öltöznie, és segítenem kell neki.
Szép esküvő volt, atyám.
- Camala! - Lana!
- Gyönyörű volt. - Kösz!
Lana! Beszélhetnénk?
- A gyerekek után én is indulok. - Lana!
Mi folyik kettejük között?
Halványlila gőzöm sincs.
Úristen! Sosem tudtál hazudni.
Janice semmit nem mondott arról, hogy mi baja Lanának?
Egy szót sem.
Szóval nagyobb a baj, mint hiszed.
Itt jönnek.
Szia!
Jó utat kívánok!
Köszönjük, apa!
- Kösz! - Neked is!
Indulás! Már vár rátok a hajó.
Dobd el a csokrot!
Na jó. Szünet.
Mindenki álljon meg!
Kérlek, elmondanád nekem, hogy miért vagy olyan mérges?
Muszáj jelenetet rendezni?
Lana, kérlek, mondd el, mi van!
Ennyit megérdemlek.
Sok mindent érdemelsz, de ne tedd tönkre ezt a gyönyörű esküvőt!
Az esküvőnek már vége van, nem?
Igen. Bocs.
Úgy ugrottál el a csokor elől, mintha gránát lenne.
Nem is igaz.
- Anya, igaza van. - Oké.
Azért nem beszélek veled, hogy ne tehesd tönkre újra az életemet.
Egyvalamit viszont elmondok.
Köszönöm, hogy még időben kijózanítottál.
Ti pedig indulhattok. Boldog nászutat!
- Maradunk. - Hogy lássuk, mi lesz.
Hidd el, nincs mit nézni!
Bökd már ki, Winslow! Tizennyolc éves korod óra ismerlek.
Bánt valami. Áruld már el, hogy mi van!
Jó, elmondom.
Amikor a Szerelmesek öblében ragadtunk,
nem te könyörögtél egy második esélyért? Nem azt mondtad, hogy még mindig szeretsz?
De, és komolyan is gondoltam.
Véletlenül hallottam, ahogy este telefonáltál,
és biztos azzal beszéltél, aki állandóan hívogatott téged.
- Na és? - Na és?
Elfuthatsz, de most nem bújhatsz el.
Ki az a Katrina? A nő, aki nélkül nem tudsz élni?
Elnézést!
Én vagyok Katrina.
Mi? Maga Katrina?
Lana, bemutatom Katrina Kovalenkót, a személyi asszisztensemet.
Húsz éve dolgozik nekem, és rendszeresen fel akar mondani,
mert olyanokat kérek tőle, hogy fogja magát,
és repüljön el egy távoli hotelbe.
- Fizethetnél többet. - Megbeszéljük.
Szóval az asszisztensed hívogatott egész idő alatt,
és ő nem a barátnőd?
Ugyan már!
Túl nyápic.
Miért hívtad ide?
Azért, mert féltem, hogy beleesel a doktorba.
Lucasba? Féltékeny voltál rá?
Igen, az voltam.
Ezért megkértem Katrinát, hogy hozza ide nekem ezt.
Huszonkét éves korodban vettem neked.
Valamilyen okból kifolyólag megtartottam,
pedig nem hittem, hogy újra látlak. Erre tessék.
Mit szólsz hozzá?
Hozzám jössz végre feleségül?
Nem lehet.
Anya!
De! Lehet. Gondold át!
Már átgondoltam.
Lana! Állj meg!
Mi lett az örök boldogsággal?
Nem érdemlem meg.
- Ahogy téged sem. - Hogy érted, hogy nem érdemelsz meg?
Nem bíztam meg benned, és bolond módon mindent tönkretettem.
Lana! Figyelj rám!
Az élet zűrös, érted? Mert senki sem tökéletes.
Sem te, sem én, de tökéletesek vagyunk egymáshoz.
Nem látod, mennyire összeillünk?
Na, mit mondasz?
Mire?
Az isten szerelmére, te nő!
Hozzám jössz feleségül, vagy sem?
Igen.
Az elejére, nem a végére.
A végére nemet mondok, és igent arra...
Gyere ide!
Igen!
A feliratot fordította: Szűcs Imre